પી.આઇ. એચ.આર. ભાટુની રાહબરીમાં પી.એસ.આઇ. રાજદિપસિંહ જે. જાડેજા, હેડકોન્સ. પ્રવિણભાઇ મકવાણા, ઘનશ્યામભાઇ મેણીયા, યુરાજસિંહ જાડેજા, શૈલેષભાઇ પટેલ પેટ્રોલીંગમાં હતાં ત્યારે બાતમી પરથી વોચ રાખી જીજે૩એઝેડ-૪૨૬૬ નંબરની રિક્ષાને આંતરી તલાશી લેવામાં આવતાં પાછલી સીટના પાછળના ભાગે છુપાવાયેલો ૯૬ બોટલ દારૂ મળતાં પાંચ્ની ધરપકડ કરાઇ હતી. પકડાયેલાઓમાં ઉસ્માન ઉર્ફ ગની ઇબ્રાહીમભાઇ જુણેજા (સંધી) (ઉ.૨૬-રહે. જંગલેશ્વર-૧), પ્રતિક ઉર્ફ ભુરો રાજેશભાઇ ચોૈહાણ (રજપૂત) (ઉ.૨૫-રહે. વિજય પ્લોટ-૧૧/૨૬), જસ્મીન પ્રકાશભાઇ રાઠોડ (રજપૂત) (ઉ.૨૭-રહે. સહકાર સોસાયટી-૧), હુશેન યુસુફખાન પઠાણ (સિપાહી) (ઉ.૨૪-રહે. ભરતવન સોસાયટી-૨) અને મોન્ટુ ચંદુભાઇ રાઠોડ (રજપૂત) (ઉ.૨૭-રહે. અમીન માર્ગ પટેલ ભેળ પાસે, અવધ કોમ્પલેક્ષના પાર્કિંગની ઓરડીમાં) સામેલ છે. ઉસ્માન અને પ્રતિક રિક્ષામાં દારૂની હેરાફેરી કરતાં હતાં.